Wiele2Wiele: Vinkel vs. koljanderDie egpaar Carl en Jeanette Kritzinger bespreek weekliks in Wiele2Wiele die jongste motornuus – van bekendstellings en padtoetse tot algemene nuus en nuttige wenke. In die week se episode lag die Wiele2Wiele-span vir die brandstofprys wanneer hulle die langpad met Renault se Duster 1.5 dCI EDC aandurf. Die plaaslike identiese tweeling – die Suzuki Baleno en die Toyota Starlet – word met mekaar vergelyk. Daar word ook gesels oor of jy jou motor in die oggend moet laat luier om die enjin warm te maak en dan gesels hulle met Neil van der Vyver wat op pad is na die Junior Motocross-wêreldkampioenskap in Finland om die SA vlag hoog te hou.